डा॰ मार्टिन लुथर किङ, जुनियर (१५ जनवरी १९२९ - ४ अप्रैल १९६८) अमेरिकाक एक पादरी, आन्दोलनकारी आ अफ्रिकी-अमेरिकी नागरिक अधिकारक लेल सङ्घर्षक प्रमुख नेता छी। हिनका अमेरिकाक गान्धी सेहो कहल जाएत अछि। डा॰ किङ संयुक्त राज्य अमेरिकामे निग्रो समुदाय उपर होमएवला भेदभावक विरुद्ध सफल अहिंसात्मक आन्दोलन सञ्चालन केनए छल। सन् १९५५ मे हिनकर जीवनक निर्णायक काल-खण्ड छल। ई वर्ष कोरेटा सँ हिनकर विवाह भेल आ हिनका अमेरिकाक दक्षिणी प्रान्त अल्बामाके मान्टगोमरी शहरमे डेक्सटर एभेन्यु बपटिस्ट चर्चमे वक्तव्य देवाकलेल बोलाओल गेल आ एहि वर्ष माटगोमरीकेँ सार्वजनिक बसमे कारी-गोर कऽ भेदभाव विरुद्ध एकटा महिला रोजा पार्क्स अपन गिरफ्तारी देनए छल । एकर बाद डा॰ किङद्वारा प्रसिद्ध बस आन्दोलनक सुरुआत केनए छल।
 पूरे ३८१ दिन चलल ई सत्याग्रही आन्दोलनक बाद अमेरिकी बससभमे कारी-गोर यात्रीसभक लेल अलग-अलग सीट रखवाक प्रावधान खत्म करि देल गेल। बादमे ओ धार्मिक नेतासभक मद्द्ति सँ समान नागरिक कानून आन्दोलन अमेरिकाक उत्तरी भागमे सेहो फैलेलक। हुनका सन् १९६४ मे विश्व शान्तिक लेल सभसँ कम उमरमे नोबेल शान्ति पुरस्कार सँ नवाजल गेल। कयन अमेरिकी विश्वविद्यालय हुनका मानद उपाधि देनए छल। धार्मिक आ सामाजिक संस्थासभ हुनका सम्मान स्वरूप मेडल प्रदान केलक। अमेरिकाक चर्चित पत्रिका टाइम हुनका सन् १९६३ केँ 'म्यान अफ द इअर' चुनलक। ओ महात्मा गान्धीद्वारा सुरु कएल गेल अहिंसा आन्दोलनसँ बहुतेक प्रभावित छल। 